Ukrainada daydi it mashina urib ketgan qizni qutqarib qoldi

Ukrainaning Poltava shahrida daydi it 20 yoshli talaba qizni o‘limdan qutqarib qoldi, deya xabar bermoqda “NTV”.

Avtomobilchi o‘qishga ketayotgan qizni urib yuborgach, uni o‘rmonga olib borib, o‘sha yerda qoldirib ketdi. Jonivor hali tirik bo‘lgan qizni yordam yetib kelgunicha o‘z tanasi bilan isitib turdi.
Poltava viloyati Milliy politsiya bosh boshqarmasi boshlig‘i so‘zlariga ko‘ra, qizni topib olishganida havo juda sovuq bo‘lgan. Qiz yonida daydi it bo‘lgani tufayligina omon qolgan. It uning qo‘njiga kirib, o‘z tafti bilan qizdirgan.
Jabrlanuvchining ahvoli haqida xabar berilmayapti. U jiddiy jarohatlar olgani ma’lum, xolos. Yo‘l-transport hodisasi aybdori qidirilmoqda.